stanford-oval/wikipedia huggingface dataset:
שליח (ציונות)
הערות שוליים

↑  על כל המשתמע מכך, כולל זכות הצבעה בבחירות לכנסת.
↑  הסוכנות היהודית דורשת לפחות 3 שנות ניסיון לפני השליחות.
↑  חוזה העבודה נחתם בדרך כלל ישירות בין המורים לבתי הספר.
↑  כגון הפדרציה היהודית המקומית או האזורית, משרד החינוך היהודי (BJE) וארגוני הסטודנטים היהודיים.
ערך זה הוא קצרמרבנושא ציונות. אתם מוזמנים לתרום לוויקיפדיה ו.
שק לי בתחת

שַׁק לִי בַּתַּחַת, או בקיצור שַׁק לִי, או שַׁק בַּתַּחַת, הוא סלנג עממי, המביע סירוב מוחלט ובוטה לפנייה או לבקשה או לחלופין זלזול בדבריו וביטול דעתו של הפונה.
הביטוי וגרסאותיו

הביטוי נוצר מצימוד מילים משני משלבי לשון שונים: לשון מליצית ("שק", שורש שמופיע, בין היתר, בביטוי "שפתיים יישקו") ומשלב דיבורי ("בתחת") יצר ביטוי במשלב שלישי: סלנג. אף שהביטוי נחשב לניבול פה, הוא נפוץ, בין היתר, בפוליטיקה, בספרות ובאקדמיה.
לביטוי גם גרסאות מעודנות, למשל: יִישָּׁקֵנִי, לשון סגי נהור מהפסוק ”יִשָּׁקֵנִי מִנְּשִׁיקוֹת פִּיהוּ, כִּי-טוֹבִים דֹּדֶיךָ מִיָּיִן” (מגילת שיר השירים, פרק א', פסוק ב'). דרויאנוב, בספר הבדיחה והחידוד, מַפנה לאותו הפסוק בדרך עוקפת: ”פסוֹק לי פסוּק שני של שיר השירים”, הוא שומט את המילה "יישקני" ובכך מרכך את הביטוי עוד יותר.
הביטוי נמצא בשימוש בעברית מראשית המאה ה-20, והוא רוֹוח עד ימינו. הביטוי המקביל בערבית הוא "תִלְחַס טִיזִי" (בערבית: تلحس طيزي; מילולית: לקק לי את התחת), וממנו נגזר, הכינוי הנפוץ בתקופת היישוב "תילחאס טיזי געשעפטן". כינוי זה, שהיה שגור בפי דוברי עברית, הוא הלחם בסיסים של ביטויים בשתי שפות: "תלחס טיזי" בערבית ו"געשעפטן" ביידיש. ביידיש גם קיים הביטוי המקביל בשלמותו: "קיש מיר אין תָּחַתֿ (נכתב לעיתים טאכעס או טוכעס, נהגה טוּכֶעס או טוֹכֶעס)".
ביטויים מקבילים קיימים, בין היתר, בשפות אנגלית, אספרנטו, גרמנית, הונגרית, יוונית, נורווגית, סלובקית, ספרדית, סרבית, פולנית, פיליפינית, צרפתית, קוריאנית, רומנית ורוסית.
הופעתו הראשונה בדפוס של הביטוי כמטפורה היא ביצירת הביכורים של גתה, "גץ מברליכינגן", דרמה היסטורית על רקע מלחמת האיכרים בגרמניה במאה ה-16, שאותה כתב ב-1773 והקנתה לו את ראשית פרסומו כסופר. ביצירה עונה הגיבור, גץ מברליכינגן, לדרישתו של הבישוף מבמברג שייכנע: "הוא יכול לנשק לי בתחת" (Er kann mich im Arsche lecken). מוצרט כתב קנון מעגלי בשישה קולות ששמו
Leck mich im Arsch (קכל 231). ישנה גרסה נוספת לקנון זה שבה הוחלף הכותר ל-Laßt uns froh sein (הבה נשמח).
ביטוי בסלנג בעל משמעות דומה הוא "קפוץ לי".
בספרות העברית

חנוך ברטוב סיפר שלקראת פרסום סיפורו "יום ולילה" בכתב העת "אורלוגין", שוחח איתו עורך כתב העת, אברהם שלונסקי בעניין קטע-דיאלוג, שבו אומר מישהו בכעס, "אם כך, שק בתחת, ברור לך?!", והשתדל לשכנע את ברטוב להימנע מביטוי גס כזה, אך ברטוב עמד על דעתו והביטוי נדפס.
בקברט הסאטירי "את ואני והמלחמה הבאה" כלל חנוך לוין את השיר "מקאמה לאלוף בום", המתחיל במילים "אנחנו מנשקים לך בתחת, אלוף בום,/ כי לולא אתה לא היינו מנשקים עכשיו כלום".
בספרות העברית > מפי משוררים > נתן אלתרמן

בקרב ביר חכים, שהתנהל באמצע שנת 1942 בצפון אפריקה, במהלך מלחמת העולם השנייה, הגיעו שליחים מטעמו של הפלדמרשל הגרמני ארווין רומל אל הגנרל הצרפתי מארי-פייר קניג, ודרשו ממנו להיכנע. על פי העיתון "דבר" השיב קניג "תשובה נמרצת שאינה ראויה לדפוס". המשורר נתן אלתרמן, שכתב באותם ימים בעיתון "הארץ" טור בשם "רגעים" על ענייני השעה, העלה על נס את האירוע בשירו ”תְּשׁוּבַת גֶּנֶרָל קֶנִיג”:
- וּמַה תְּשׁוּבַת קֶנִיג?

- זָכִיתִי לִשְׁמוֹעַ

אוֹתָהּ מִשְׂפָתָיו בִּבְהִירוּת אֵין-כּמוֹהָ.

וְזוֹ הַתְּשׁוּבָה דִּבְרֵי קֶנִיג הִבִּיעוּ:

יִשָּׁקֵנִי רוֹמֶל

מִנְּשִׁיקוֹת פִּיהוּ.
בספרות העברית > מפי משוררים > ג. בנימין

לונה בת בתולין היא, // שובי נא, סחור-סחור,
שקי לי, כמו מקודם, // אבל באחור!
בספרות העברית > מפי משוררים > אשר רייך, חתן פרס אקו"ם לשירה

זוננפלד שומע את אשתו שרה לעצמה:
בבור שלי יושב שטן // אתה קבצן ואני מדמואזל
אם תנשק לי היטב בישבן // אפתח את הבור לנר הנוזל
כתרנגולת על אפרוחיה, היא דוגרת על משרתה ומגוננת עליה
מפני כל משב אוויר צח שהיא מבקשת להחדיר לכאן.
על אפה ועל חמתה תפגין בעתיד יתר עצמאות והזקנה יכולה לנשק לה בתחת.
בספרות העברית > מפי משוררים > אהרן שבתאי

בשירו "אם תבקשו", מתאר אהרן שבתאי בקשות שונות המוצגות לו מאנשי ממשל, והוא מסיים את השיר בתשובתו:
"אדני ראש הממשלה,

כבוד הרמטכ"ל,

אישי השר,

הוד קדשתו הרב,

שקו לי בתחת!"
ראו גם

נשיקת הבושה
לקריאה נוספת

"מילון עולמי לעברית מדוברת", דן בן אמוץ, נתיבה בן-יהודה, הוצאת לוין אפשטיין 1972
"מילון הסלנג המקיף", רוביק רוזנטל, הוצאת כתר 2005
"עברית בג'ינס", ניסן נצר, הוצאת אוניברסיטת בן-גוריון בנגב 2007
"מילון הצירופים", רוביק רוזנטל, הוצאת כתר 2009
הערות שוליים

↑  כך, למשל, בארגון ההגנה (1920) - "TTG בארץ ישראל ... שימש "קוד" לעניינים שהשתיקה יפה להם" (מייק אלדר. ".T.T.G אנשי הצללים", עמוד 12 ועטיפת הספר, הוצאת משרד הביטחון, 1997)
↑  Götz von Berlichingen
↑  חנוך ברטוב, "יום ולילה", אורלוגין 3, יולי 1951, עמוד 22
↑  חנוך ברטוב, החשבון והנפש, הוצאת ספרית פועלים, 1953, עמוד 314
↑  מקאמה לאלוף בום, 1968, באתר חנוך לוין
↑  חוגים מוסמכים מגלים אופטימיות ביחס ללוב, דבר, 7 ביוני 1942
↑  א ג ב, תְּשׁוּבַת גֶּנֶרָל קֶנִיג, הארץ, 12 ביוני 1942
↑  אהרן שבתאי, אם תבקשו, באתר הארץ, 18 באוקטובר 2001
קבצן
ספרנית
אהרן שבתאי
ממשלת ישראל (1958)
תורת החבורות החישובית

תורת החבורות החישובית היא ענף של מתמטיקה חישובית העוסק באלגוריתמים לפתרון בעיות הנובעות מתורת החבורות.
חישובים בחבורות אבסטרקטיות

בעיות רבות בחבורות נתונות על ידי יוצרים ויחסים אינן ניתנות לחישוב אלגוריתמי (ראו תכונת מרקוב ובעיות דן). עם זאת, יש שיטות (שאינן מבטיחות עצירה) לחישוב האינדקס של תת-חבורה בחבורה נתונה: ראו אלגוריתם טוד-קוקסטר ואלגוריתם קנות'-בנדיקס.
חישובים בחבורה הסימטרית

חישובים רבים בחבורות סופיות אפשר לממש בחבורת התמורות  S_{n}. החבורה נתונה בדרך כלל על ידי קבוצת יוצרים.
החישובים נעזרים בתת-חבורות המייצבים  G_{A}=\{g\in G:(\forall a\in A)\,g(a)=a\} של החבורה  G. למשל, את סדר החבורה  G אפשר לחשב על ידי הכפלת האינדקסים בשרשרת תת-החבורות  1=G_{1,\dots ,n}<G_{1,\dots ,n-1}<\cdots <G_{1}<G.
את החישוב הנאיבי אפשר להאיץ באמצעות שימוש בבסיסים: בסיס לחבורה  G הוא קבוצת נקודות  B\subseteq \{1,\dots ,n\} המקיימת  G_{B}=1 (ולכן איבר  g\in G מוגדר היטב על ידי הפעולה שלו על  B). בסיס חזק לקבוצת יוצרים  X הוא בסיס, המקיים את התנאי  G_{B'}=\langle X\cap G_{B'}\rangle  לכל תת-קבוצה  B'\subseteq B. אלגוריתם שרייר-סימס מקבל קבוצת יוצרים לחבורת תמורות, ומחזיר קבוצת יוצרים טובה יותר ובסיס חזק ביחס אליה.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
שפות צ'וקוטקו-קמצ'טקיות

| --- | --- |
פריסת תפוצת השפות הצ'וקוטקו-קמצ'טקיות באזור מזרח סיביר
פריסת תפוצת השפות הצ'וקוטקו-קמצ'טקיות באזור מזרח סיביר
 אזורים:  המזרח הרחוק הרוסי
 דוברים:  13,000 
 כתב:  כתב קירילי
 משפחה:  שפות צ'וקוטקו-קמצ'טקיות
 ראו גם:  שפה • כתב • רשימת שפות
 
משפחת הלשונות הצ'וקוטקו-קמצ'טקיות היא משפחה של שפות המדוברות בקצה המזרחי של סיביר שברוסיה. דוברי שפות אלו הם באופן מסורתי רועי איילים וציידים. מספר דוברי שפות אלו נמצא בירידה, כאשר ענף השפות הקמצ'טקיות נמצא בגסיסה עם דוברים אחדים בלבד. ענף השפות הצ'וקוטקיות נמצא גם הוא בסכנת הכחדה עם כ-7,000 דוברים נותרים (נכון לשנת 2010), רובם דוברי שפת הצ'וקצ'י, לעומת אוכלוסייה אתנית של 25,000.
משפחת שפות זו היא משפחה בודדה ולא הוכח קשר שלה לאף משפחת שפות אחרת. ההצעה המקובלת ביותר היא זו לקשרים עם שפות אסקימו-אלאוטיות, אך זו אינה הוכחה בפועל.
שפות

כל השפות במשפחה נמצאות תחת לחץ אדיר של השפה הרוסית שבעצם גורמת להכחדתן. רוב הדוברים של שפות אלו דוברים גם רוסית כשחלק גדול מהאוכלוסייה האתנית הקשורה לשפות אלה עברו לדבר רוסית בלבד.
שפות > שפות צ'וקוטקיות

צ'וקצ'י, המדוברת בעיקר באזור המחוז האוטונומי צ'וקוטקה.
קורייאק, המדוברת בעיקר באזור קמצ'טקה.
אליוטור, המדוברת באזור קמ'צטקה ונחשבת כדיאלקט של קורייאק לפעמים.
קרק, שפה מתה, שנזנחה על ידי דובריה לטובת שפת הצ'וקצ'י.
שפות > שפות קמצ'טקיות

קמצ'טקית דרומית - שפה מתה.
קמצ'טקית צפונית - שפה מתה.
קמצ'טקית מערבית - שפה בסכנת הכחדה חמורה, מדוברת באזור מערב קמצ'טקה.
לקריאה נוספת

Comrie, Bernard. 1981, The Languages of the Soviet Union. Cambridge University Press.
Fortescue, Michael. 1998. Language Relations Across Bering Strait. London: Cassell & Co.
Fortescue, Michael. 2005. Comparative Chukotko–Kamchatkan Dictionary. Trends in Linguistics 23. Berlin: Mouton de Gruyter.
תומאס דין

תומאס "טום" דין (באנגלית: Thomas "Tom" Dean; נולד ב-2 במאי 2000) הוא שחיין בריטי, האלוף האולימפי (טוקיו 2020) במשחה ל-200 מטר חופשי ובמשחה שליחים 4x200 מטר חופשי.
ביוגרפיה > 2017

באליפות אירופה בשחייה לנוער שנערכה במכון וינגייט, נתניה בתחילת יולי 2017 זכה דין בשתי מדליות, זהב וכסף. מדליית זהב במשחה ל-200 מטר מעורב אישי (2:01.02 דקות) ומדליית כסף במשחה ל-400 מטר מעורב אישי (4:20.20 דקות).
ביוגרפיה > 2018 > אלוף אירופה

באליפות אירופה שנערכה בגלאזגו, הממלכה המאוחדת באוגוסט הוא זכה במדליית זהב במשחה שליחים 4x200 מטר חופשי ביחד עם קאלום ג'רוויס, דנקן סקוט וג'יימס גאי בשיא אליפות חדש של 7:05.32 דקות, לפני רוסיה (7:06.66 דקות) ואיטליה (7:07.58 דקות). כשחיין שלישי הוא קבע ב"זינוק שליחים" תוצאה של 1:47.07 דקות.
ביוגרפיה > 2019

באליפות העולם שנערכה בקוואנגג'ו שבקוריאה הדרומית ביולי 2019 הוא סיים במקום חמישי במשחה שליחים 4x200 מטר חופשי ביחד עם דנקן סקוט, קאלום ג'רוויס וג'יימס גאי בשיא לאומי חדש של 7:02.04 דקות, כשחיין שלישי הוא קבע ב"זינוק שליחים" תוצאה של 1:46.10 דקות.
באליפות אירופה (בריכת 25 מטר) שנערכה בגלאזגו, הממלכה המאוחדת בדצמבר אותה שנה הוא זכה במדליית זהב במשחה ל-400 מטר חופשי בתוצאה של 3:37.95 דקות, אחרי דנס רפשיס מליטא שקבע שיא אליפות ושיא לאומי חדש של 3:33.20 דקות ולפני גבריאלה דטי מאיטליה (3:38.06 דקות). נוסף לכך, הוא סיים בשלב המוקדמות במקום שביעי במשחה ל-200 מטר חופשי בתוצאה של 1:43.32 דקות, השלישית בטיבה מבין הבריטים ולכן לא זכה להמשיך לשלב חצי הגמר ובמקום שביעי בשלב המוקדמות במשחה ל-200 מטר מעורב אישי בשיא אישי חדש של 1:54.84 דקות, גם כן השלישית בטיבה מבין הבריטים ולכן לא זכה להמשיך לשלב חצי הגמר.
ביוגרפיה > 2020

בספטמבר 2020 נמצא דין חיובי לנגיף קורונה ושהה בבידוד כשלושה שבועות ובכך נמנע ממנו להשתף בליגת השחייה הבינלאומית (בריכת 25 מטר) - ISL. לאחר מכן, בתחילת 2021 הוא חלה בקורונה, אותה הוא מתאר כ"חמורה מאוד". ושוב הוא לא שחה במשך שלושה שבועות ואז היה לו עוד 3 שבועות לבנות מחדש את כוחו.
ביוגרפיה > 2021

במבחנים הבריטים לאולימפיאדת טוקיו (2020) שנערכו בלונדון ב-18 באפריל 2021 סיים דין במקום שני במשחה ל-200 מטר חופשי בשיא אישי חדש של 1:44.58 דקות, תוצאה המהווה את התוצאה השנייה בטיבה בעולם לשנת 2021, התוצאה העשירית בטיבה בעולם בכל הזמנים והתוצאה השנייה בטיבה בממלכה המאוחדת בכל הזמנים, אחרי דנקן סקוט (1:44.47 דקות) שקבע שיא בריטי חדש ואת תוצאת השנה בעולם לשנת 2021. נוסף לכך, הוא סיים במקום שני במשחה ל-400 מטר חופשי בשיא אישי חדש של 3:47.48 דקות ובמקום שלישי במשחה ל-100 מטר חופשי בשיא אישי חדש נוסף של 48.51 שניות.
ביוגרפיה > 2021 > אלוף אולימפי

באולימפיאדת טוקיו (2020) זכה דין במדליית זהב במשחה ל-200 מטר חופשי בשיא לאומי חדש של 1:44.22 דקות, לפני דנקן סקוט (1:44.26 דקות) ופרנדדו שפר מברזיל (1:44.60 דקות).
ביוגרפיה > 2022

באליפות העולם שנערכה בבודפשט, הונגריה בסוף יוני 2022 הוא זכה ב-3 מדליות ארד, במשחה ל-200 מטר חחופשי בתוצאה של 1:44.98 דקות, אחרי דוד פופוביץ' מרומניה (1:43.21 דקות) והוואנג סון וו מקוריאה הדרומית (1:44.47 דקות), במשחה שליחים 4x200 מטר חופשי בתואה של 7:04.00 דקות, אחרי ארצות הברית (7:00.24 דקות) ואוסטרליה (7:03.50 דקות), כשחיין רביעי הוא קבע ב"זינוק שליחים" תוצאה של 1:43.53 דקות ובמשחה שליחים 4x100 מטר מעורב בתוצאה של 3:31.31 דקות, אחרי איטליה (3:27.51 דקות) וארצות הברית (3:27.79 דקות), כשחיין רביעי הוא קבע ב"זינוק שליחים" תוצאה של 47.45 שניות. נוסף לכך, הוא סיים פעמיים במקום רביעי, במשחה שליחים 4x100 מטר חופשי בשיא לאומי חדש של 3:11.14 דקות, כשחיין רביעי הוא קבע ב"זינוק שליחים" תוצאה של 46.95 שניות ומבשחה שליחם משולב 4x100 מטר חחפשי בתוצאה של 3:22.44 דקות, כשחיין ראשון הוא קבע תוצאה של 48.25 שניות.
ביוגרפיה > 2023

באליפות העולם שנערכה בפוקואוקה יפן ביולי 2023 זכה ב-4 מדליות, 1 זהב, 1 כסף ו-2 ארד. מדליית סהב במשחה שליחים 4x200 מטר חופשי שליחים בתוצאה של 6:59.08 דקות, לפני ארצות הברית (7:00.02 דקות) ואוסטרליה (7:02.13 דקות), כשחיין רביעי הוא קבע ב"זינוק שליחים" את התוצאה המהירה באליפות של 1:43.84 דקות. מדליית כסף במשחה ל-200 מטר חופשי בתוצאה של 1:44.32 דקות, חברו לנבחרת מאט ריצ'רדס (1:44.30 דקות) ולפני הוואנג סון וו מקוריאה הדרומית (1:44.42 דקות). מדליות ארד במשחה ל-200 מטר מעורב אישי בתוצאה של 1:56.07 דקות, אחרי לאון מרשאן מצרפת (1:54.82 דקות) ודנקן סקוט (1:55.95 דקות) ובמשחה שליחים משולב 4x100 מטר חופשי, לאחר ששחה בשלב המוקדמות.
שיאים אישיים > בריכה אולימפית

100 מטר חופשי: 47.83 שניות (2022)
200 מטר חופשי: 1:44.22 דקות (2021), שיא בריטניה
400 מטר חופשי: 3:47.48 דקות (2021)
200 מטר מעורב אישי: 1:56.65 דקות (2023)
שיאים אישיים > בריכת 25 מטר

100 מטר חופשי: 46.11 שניות (2022)
200 מטר חופשי: 1:40.86 דקות (2022)
400 מטר חופשי: 3:36.56 דקות (2020)
200 מטר מעורב אישי: 1:53.53 דקות (2022)
הערות שוליים

↑  דנקן סקוט כשחיין ראשון קבע שיא לאומי חדש ואת התוצאה השנייה בטיבה באליפות במשחה ל-200 מטר חופשי בתוצאה של 1:44.91 דקות, אחרי קלייד לואיס מאוסטרליה שקבע בשלב חצי הגמר תוצאה של 1:44.90 דקות. המנצח באליפות היה סון יאנג מסין שקבע 1:44.93 דקות
↑  Braden Keith, Tom dean had covid twice in leadup to racing under british 200 free record, SwimSwam, April 19th, 2021 (באנגלית)
תיאטרון גושן

| --- | --- |

סמליל תיאטרון גושן
 נתונים כלליים
 תקופת הפעילות:  1989–הווה (כ־35 שנים) 
  
 tgoshen.com
 
תיאטרון גושן הוא תיאטרון רפרטוארי בישראל, חבר בעמותת התיאטרון א.ל.ה ובעמותת אסיטז'.
היסטוריה

התיאטרון הוקם בשנת 1989 בידי השחקן יואב שמר ואשתו אביגיל שמר-אהרון שעבדה במתנ"ס כרכזת תרבות לגיל הרך ועסקה בתחום החינוך.
הצגת התיאטרון הראשונה עלתה בשנת 1989 והייתה עיבוד לספר המפוזר מכפר אז"ר. הזוג העלה הצגה נוספת בשנת 1990: הדודה שלי מרחוב הנביאים שכתב יורם טהרלב. בשנים אלו נחתם שיתוף פעולה עם סל תרבות ארצי ומאז מוצגות ההצגות למתנ"סים ובתי ספר.
בעקבות העלייה הרוסית של שנות ה-90, עבדו בתיאטרון על הצגה שעסקה בקשיי העולים אך היא לא עלתה בעקבות פרוץ מלחמת המפרץ. יואב עבר אז לתפקיד מנהל התיאטרון.
בשנת 1996 הפיקו הצגה משירי נעמי שמר שהייתה להצלחה גדולה ואחריה גדל מבנה התיאטרון, גויסו אנשי מקצוע בהם שחקני תיאטרון, מעצבי תלבושות ומעצבי תפאורה.
ב-2003 הקימו את להקת המחול "אריסטו קלאסי".
הפקות

הצגות התיאטרון מתמקדות בקהל צעיר ומוצגות בו הצגות לילדים ונוער.
מופעי התיאטרון נכללים במסגרת סל תרבות ארצי, וצופים בו במסגרת תוכניות מנויים, מתנ"סים, ועדי עובדים וכו'.
בין הצגות עלו ישנן כ-20 הצגות המועלות באופן קבוע בהן הלב, "נעל הזכוכית", בן המלך והעני, חנה'לה ושמלת השבת (בשיתוף התיאטרון הארצי) ונער העפיפונים. הצגות התיאטרון נכתבות בידי יוצרים ובמאים מובילים בהם יורם טהרלב, שלומית כהן-אסיף, וירון כפכפי.
הצגת התיאטרון "הילד עם הנקודות" שהופקה בשיתוף התיאטרון הארצי לילדים ולנוער ומבוססת על סיפורו האמיתי של נער בעל מחלת עור נדירה זכה להצלחה.
המחזמר "אני ירושלמי" המבוססת על הסרט בעל אותו השם וזכרונות ילדותו של יהורם גאון מציג מחזה מקורי שכתב ירון כפכפי שגם מנהל אותה מוזיקלית ומציג את סיפור ילדותו של גאון בשילוב שיריו.
מלבד המופעים, מועלים בו כיתות אומן והצגות יחיד בהן "שחקן זה לא מקצוע" עם נתן דטנר, "כל הדברים הטובים" עם דביר בנדק ו"איך זה שכוכב אחד מעז" עם ירון כפכפי.
הערות שוליים

↑  צבי גורן, אריסטו קלאסי – התחלות קשות ומבטיחות, באתר "הבמה", 17 באוגוסט 2005
↑  יונתן ריגר, ‏"הילד עם הנקודות" מדבר על חייו בצל התסמונת הנדירה, באתר ‏מאקו‏, 26 במאי 2023
↑  אורין ויינברג, יהורם גאון צפה בהצגה על חייו: "זו התרגשות לראות את עצמי על הבמה", באתר ynet, 10 בנובמבר 2016
שפטל קרמר

אין תמונה חופשית
הרב שבתי שפטל קרמר (שעפטל קרעמער, Sheftel Kramer;‏ ? -תש"ב, 1942) היה מנהלה הרוחני של ישיבת סלוצק בליטא וראש ישיבה בקליוולנד ובניו הייבן שבארצות הברית, במחצית הראשונה של המאה ה-20.
קורותיו

נולד בליטא ליהודה לב ורחל מלכה קרמר, ולמד בישיבת סלבודקה ובישיבת טלז. נישא לבתו של הרב שרגא פייבל פרנק מקובנה. לאחר נישואיו כיהן כמנהל רוחני בישיבת סלוצק. במלחמת העולם הראשונה עבר עם משפחתו לחרקוב. לאחר המלחמה התגורר בסלבודקה ומסר שיעורים בביתו לתלמידי הישיבה.
באמצע שנות ה-20 נענה לבקשה לנסוע לארצות הברית כדי לכהן כראש ישיבה שהוקמה בעיר קליבלנד שבמדינת אוהיו על ידי הרב יהושע השל לוונברג. במשך מספר שנים עמד בראשות הישיבה בקליבלנד, ובשנת 1930 הקים ישיבה בניו הייבן, קונטיקט, יחד עם חתנו הרב יעקב יצחק רודרמן.
משפחתו

הרב קרמר היה גיסם של הרבנים משה מרדכי אפשטיין, איסר זלמן מלצר וברוך הורביץ.
בתו פייגא נישאה לרב יעקב יצחק רודרמן, ראש ישיבת נר ישראל בבולטימור וחבר מועצת גדולי התורה בארצות הברית
בתו פשה נישאה לרב מרדכי שוחטוביץ, מנהיג רוחני בארצות הברית. בתם רחל מלכה נישאה לרב נחום אליעזר רבינוביץ'
בתו יהודית נישאה לרב הרמן נפתלי נויברגר נשיא ישיבת נר ישראל בבולטימור
תמזה והדסון

| --- | --- |


 נתונים כלליים
 סוג:  הוצאה לאור
 מייסדים:  Walter Neurath 
 תקופת הפעילות:  1949–הווה (כ־75 שנים)
 מיקום המטה:  הממלכה המאוחדת היי הולבורן, לונדון, הממלכה המאוחדת
  
 http://www.thamesandhudson.com/
 
תמזה והדסון (באנגלית: Thames & Hudson, בקיצור T&H) היא הוצאה לאור של ספרים מאוירים בכל הקטגוריות היצירתיות החזותיות: אמנות, אדריכלות, עיצוב, צילום, אופנה, קולנוע ואומנויות הבמה. היא גם מפרסמת ספרים על ארכאולוגיה, היסטוריה ותרבות פופולרית.
המטה הראשי הוא בלונדון, יש לה חברה אחות בניו יורק, וחברות בת במלבורן, סינגפור והונג קונג. בפריז יש לה חברה אחות, Éditions Thames & Hudson, וחברת בת בשם Interart שמפיצה ספרים באנגלית. קבוצת תמזה והדסון מעסיקה כיום כ-150 עובדים בלונדון וכ-65 נוספים ברחבי העולם.
חברת ההוצאה נוסדה בשנת 1949 על ידי וולטר ואווה נורת', שמטרתם הייתה להנגיש את עולם האמנות והמחקר של חוקרים מובילים לציבור רחב יותר. שמה של החברה משקף את הנוכחות הבינלאומית שלה, במיוחד בלונדון ובניו יורק. היא נותרה חברה עצמאית בבעלות משפחתית, והיא אחת המוציאות לאור הגדולות ביותר של ספרים מאוירים, עם למעלה מ-2,000 כותרים מודפסים.
הערות שוליים

↑  "About Us". Thames & Hudson.
| --- | --- |
בקרת זהויות :  NLI: 987007270773505171  GND: 1087375150  ISNI: 0000 0001 2323 5820  LCCN: n86066833  NKC: xx0244774  VIAF: 129092275   WorldCat (עם VIAF): 129092275 
ערך זה הוא קצרמרבנושא ספרים. אתם מוזמנים לתרום לוויקיפדיה ו.
שפטיה בן אביטל

שפטיה הוא דמות מקראית, בנו החמישי של דוד, מאשתו אביטל. נולד בעת שאביו מלך בחברון, לאחר אמנון, כלאב, אבשלום ואדוניה.
במקרא לא מסופר על שפטיה דבר מלבד עובדת היוולדו לאמו:
וְהַחֲמִישִׁי שְׁפַטְיָה בֶן אֲבִיטָל... אֵלֶּה יֻלְּדוּ לְדָוִד בְּחֶבְרוֹן.
צאצאיו

בגמרא מובאת מסורת על פיה: ”רבי אתי משפטיה בן אביטל”, דהיינו שרבי יהודה הנשיא היה מצאצאיו, ומדרש רבה מוסיף שהלל היה מצאצאיו, כלומר שכל בני שושלת הנשיאות הם מבני בניו של שפטיה. מסורת אחרת גורסת שרבי חייא הוא מצאצאי אביטל: "אמר רבי לוי: מגילת יוחסין מצאו בירושלים, וכתוב בה: הלל - מדוד, רבי חייא רבה - משפטיה בן אביטל."
עם זאת, מסורת זו יוצרת קושי עם עובדת השמדת כל זרע המלוכה בידי עתליה, כפי המתואר בספר מלכים, ומסורת לפיה צאצאי מלך יהודה יואש הם היחידים שנותרו מזרע דוד המלך, והם היו מבניה של בת שבע ולא מבני אביטל. הסבר אחד המתייחס לסתירה זו מסביר כי צאצאי דוד שכלו הם הזכרים, אבל הנקבות שהיו בזמן עתליה לא נהרגו בידי עתליה, ועל כן נותרו לאביטל צאצאים לאחר תקופת עתליה. חלק מהאחרונים, לדוגמה יפה עיניים ויעב"ץ, מסבירים על פי הירושלמי שרבי היה צאצא של שפטיה דרך הנקבות.
כיום, במגילת היוחסין של משפחת דנינו המייחסת אותם לרמב"ם כתוב לבסוף: "דהוא מן זר"ק די הלל הזקן די הוא נין ונכד וזר"ק די שפטיה בן אביטל אשת דוד מלך ישראל חי וקיים..."
הערות שוליים

↑  תלמוד בבלי, מסכת כתובות, דף ס"ב, עמוד ב'.
↑  בראשית רבה, פרשה צ"ט
↑  בראשית רבה, פרשה צ"ח, פסקה ח'.
↑  ספר מלכים ב', פרק י"א, פסוק א'
↑  חקרי לב, אורח חיים סימן יח
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
תאוריית הקרבה הבין-אישית

תאוריית הקרבה הבין-אישית (באנגלית: proxemics) עוסקת במחקר על השפעת המרחק הפיזי בין בני-אדם על התנהגותם והרגשתם. תורת הקרבה הבין אישית היא חלק ממחקר התקשורת הבלתי-מילולית.
היסטוריה

האנתרופולוג אדוורד הול טבע את המושג בשנת 1963 וחקר את הנושא. הוא הדגיש את חשיבותו היישומית של חקר תחום זה, הן בהקשר ליחסים בינאישיים והן בתכנון מרחבי בבתים ובניינים, ואף בתכנון עירוני רחב היקף.
הול השתמש כבסיס לעבודתו במחקריו של הזואולוג השווייצרי הייני הדיגר (Heini Hediger), שעסקו במרחקים בעולם החי. הדיגר הבחין בין מרחק בריחה של חיות, מרחק קריטי (מרחק התקפה), מרחק אישי (בין חיות ממינים שונים ללא מגע ביניהן), ומרחק חברתי (בין חיות מאותו מין). הול ראיין במחקריו מאות אנשים, כדי לקבוע סיווגים דומים לכך בקרב בני האדם וקריטריונים להבחנה ביניהם.
סיווג מרחקים בינאישיים

על פי הול, ניתן לחלק את המרחקים בין שני אנשים באופן הבא:
מרחק אינטימי: עד 45 ס"מ
מרחק אישי: 45 עד 120 ס"מ
מרחק חברתי: 120 עד 360 ס"מ
מרחק ציבורי: יותר מ-360 ס"מ
המידות הללו משתנות מתרבות לתרבות. כמו כן יש משמעות למעמד החברתי: לאדם בעל מעמד חברתי גבוה מהשני קל יותר לחדור מהמרחק החברתי לאישי.
תורת הקרבה הבין אישית עוסקת במספר נושאים בבחינת הקרבה הפיזית בין אנשים:
כיוון: קשר עין וכיוון הגוף בזמן שיחה
מגע: בידיים, בזרועות, בכתף, בגב או בראש
חום גוף: מידת חום הגוף הנקלטת מהשני
ריח: איזה ריח נקלט מהשני
עוצמת הקול: המרחק יכול להימדד גם על ידי מדידת עוצמת הקול, כי גם דרך הקול אפשר לחדור למרחב אישי ואף אינטימי.
כמו כן עוסקת תורת הקרבה הבין אישית בתחומי החלל:
תחום ציבורי
תחום אינטראקטיבי
תחום ביתי
תחום הגוף
ראו גם

שפת גוף
מחווה גופנית
הערות שוליים

↑  Hall, Edward T. (October 1963). "A System for the Notation of Proxemic Behavior". American Anthropologist 65 (5): 1003–1026.
| --- | --- |
בקרת זהויות :  GND: 4406804-9 
איור להמחשת המרחקים הבינאישיים על פי הול
תמחיר ספיגה

תמחיר ספיגה (ידוע גם כספיגה מלאה) הוא שיטת תמחיר בחשבונאות הניהולית אשר משתמשת בעלות הישירה של חומר/שירות ומעמיסה עליו הן את ההוצאות הישירות (עלות עבודה: שכר, סוציאליות וכדומה) והן את העלויות העקיפות (הוצאות תקורה).
דוגמה לתמחיר בספיגה מלאה

עלויות ישירות: העסקת עובדים: 120 שקלים לתקופה.

עלויות תקורה: שכר דירה, ביטוח, חשמל, מים, שמירה ואחזקה: 80 שקלים לתקופה.

מספר יחידות מיוצרות: 100.

ספיגה של כל יחידת מוצר אחת:

1.2 שקלים של עלות ישירה

0.8 שקלים של עלות עקיפה

סה"כ ספיגה למוצר: 2 שקלים
שקארי ריצ'רדסון

שקארי ריצ'רדסון (באנגלית: Sha'Carri Richardson; נולדה ב-25 במרץ 2000) היא אצנית אמריקאית, סגנית האלופה האולימפית (פריז 2024) ואלופת העולם (בודפשט 2023) בריצת 100 מטר. שיאה האישי בריצה זו (10.65 שניות) מדרג אותה במקום החמישי בכל הזמנים. זוכת מדליית ארד באליפות העולם (בודפשט 2023) בריצת 200 מטר.
ביוגרפיה

ריצ'רדסון נולדה וגדלה בדאלאס, טקסס. היא לומדת ומתאמנת באוניברסיטת מדינת לואיזיאנה בהדרכתו של האצן דניס מיטשל.
ביוגרפיה > 2019 > אלופת המכללות

בתחרות שנערכה בפאייטוויל ארקנסו ב-11 במאי 2019 קבעה ריצ'רדסון בריצת 100 מטר שיא אישי חדש של 11.00 שניות. שבועיים לאחר מכן, במוקדמות לאליפות המכללות שנערכו בג'קסונוויל, פלורידה ב-24 במאי היא קבעה בריצת 100 מטר שיא אישי חדש של 10.99 שניות. באליפות המכללות עצמה שנערכה באוסטין, טקסס ב-8 ביוני היא זכתה בשתי מדליות, זהב וכסף. מדליית זהב, בריצת 100 מטר בשיא עולם חדש לנוער של 10.75 שניות, שיפור לשיא הוותיק בן ה-42 שנה מרליס גר ממזרח גרמניה 10.88 שניות. תוצאה זו מהווה שיא מכללות חדש, תוצאת השנה בעולם בכל הזמנים ומדרגת אותה במקום התשיעי. מדליית כסף, בריצת 200 מטר בתוצאה של 22.17 שניות, אחרי אנגלבן אנלוס (22.16 שניות). על הישגיה במכללות זכתה בגביע באוורמן.
ביוגרפיה > 2020

בתחרות שנערכנה במונטוורד, פלורידה ב-10 באוגוסט 2020 קבעה ריצ'רדסון בריצת 100 מטר תוצאה של 10.95 שניות ובריצת 200 מטר שיא אישי חדש של 22.00 שניות.
ביוגרפיה > 2021

בתחרות שנערכה במיראמאר, פלורידה ב-10 באפריל 2021 קבעה ריצ'רדסון בריצת 100 מטר שיא אישי חדש, תוצאת השנה בעולם ואת התוצאה שמדרגת אותה במקום שישי בכל הזמנים של 10.72 שניות. שבוע לאחר מכן, בתחרות שנערכה גיינסוויל, פלורידה ב-16 באפריל היא ניצחה בריצת 200 מטר בתוצאה של 22.11 שניות. חודש לאחר מכן, בתחרות שנערכה בוולנאט, קליפורניה ב-9 במאי היא ניצחה בריצת 100 מטר בתוצאה של 10.77 שניות. בשלב המוקדמות היא קבעה תוצאה של 10.74 שניות.
במבחנים האמריקאים לאולימפיאדת טוקיו שנערכו ביוג'ין אורגון ביוני אותה שנה היא זכתה בזהב בריצת 100 מטר בתוצאה של 10.86 שניות, לפני ג'וויאן אוליבר (10.99 שניות) וטינה דניאלס (11.03 שניות). היא נכשלה בבדיקה למציאת חומרים אסורים. בבדיקה נמצא מריחואנה בגופה של ריצ'רדסון והיא הושעתה לחודש אחד, עד 28 ביולי, השעיה שמעשית מסתיימת יומיים לפני שתחרויות האתלטיקה באולימפיאדה נפתחות, ב-30 ביולי. היא הודתה שעישנה מריחואנה, אך אמרה שעשתה זאת לאחר שכתב חשף בפניה שאימה הביולוגית הלכה לעולמה. באותו זמן היא הייתה באורגון, מדינה בה מריחואנה היא חוקית. לדבריה: "אני יודעת מה עשיתי, אני יודעת מה אני אמורה לעשות, ועדיין החלטתי לעשות את זה. אני לא רוצה לתרץ תירוצים ולא מחפשת שום אמפתיה. אבל במצב שהייתי באותו רגע, לגלות משהו כזה, להתמודד עם היחסים שהיו לי עם אמא שלי, זה בהחלט היה נושא קשה עבורי".
התאחדות האתלטיקה האמריקאית בהתייעצות עם הוועד האולימפי האמריקאי, החליטו לא להכליל כלל את ריצ'רדסון בנבחרת. "יש לנו סימפתיה גדולה לשקארי ומבינים את נסיבותיה המקלות. יחד עם זאת עלינו לשמור על הוגנות גם כלפי יתר הספורטאים שניסו להגשים את החלום האולימפי".